આજકાલ ઝારખંડમાં અર્જુન મુંડા ભાજપને કેમ અચાનક યાદ આવ્યા તેની જ ચર્ચા ચાલી રહી છે. ભાજપની એક રીત શક્તિશાળી નેતાઓને ખતમ કરી દેવાની પણ રહી છે. ગુજરાતમાં કેશુભાઈ અને શંકરસિંહની જેમ ઝારખંડમાં મુંડા પણ તેનો ભોગ બન્યા હતા. સૌથી વધુ વાર મુખ્ય પ્રધાન બનેલા મુંડા મોટું માથું ગણાય, પણ પ્રથમવાર વિધાનસભા હાર્યા (અથવા હરાવવામાં આવ્યા) તે સાથે જ તેમને પક્ષમાં કોરાણે કરી દેવાયા હતા. તેના કારણે જ આજકાલ ભાજપના બધા જ કાર્યક્રમોમાં મુંડાને મહત્ત્વનું સ્થાન મળી રહ્યું છે તે સૌને ઊડીને આંખે વળગી રહ્યું છે.